August Johannes Hanko arreteeriti 16.04.1945 Tartus Tähe 128 - 6. Sõjatribunali otsusel 16.08.1945 mõisteti Vene NFSV Kriminaalkoodeksi § 58-10 alusel 7 aastaks  vangilaagrisse ning saadeti Kemerovolag-i. Vabanes 25.02.1952, kuid läbi elatud laagriaastad olid teinud oma töö - koju tagasi ta enam ei jõudnudki. August Johannes suri 73-aastaselt 25.05.1952 Arljuki asulas Kemerovo oblastis Venemaal, tõenäoliselt varem läbielatud infarkti tagajärjel. Sinna kaugele on ta ka maetud, matmiskohta ma ei tea.